ai4bharat/Pralekha huggingface dataset:
তথ্যওসম্প্রচারমন্ত্রক
ডিডি ফ্রি ডিশ ৪.৩ কোটি ঘরে পৌঁছে গেছে
নয়াদিল্লি, ৩১ মার্চ, ২০২২
টেলিভিশন ডিস্ট্রিবিউশন শিল্পে অতুলনীয় বৃদ্ধি লক্ষ্য করা গেছে। দূরদর্শন ফ্রি ডিশ ৪. ৩ কোটির বেশি পরিবারের কাছে পৌঁছনোর সঙ্গে সঙ্গে বৃহত্তম ডিটিএইচ প্ল্যাটফর্মে পরিণত হয়েছে। উন্নত নিলাম প্রক্রিয়ার ফলে শুধুমাত্র ২০১৭ থেকে ২০২২ সালের মধ্যে বিভিন্ন ঘরানার গুণমান সম্পন্ন বেশি সংখ্যায় চ্যানেল সম্প্রচার সম্ভব হয়েছে। তাই, দূরদর্শনের বিনামূল্যে ডিটিএইচ পরিষেবা ২০১৭ সালের ২.২ কোটি থেকে বেড়ে ২০২২ সালে ৪.৩ কোটি গ্রাহকের পৌঁছে গেছে।
সম্প্রতি প্রকাশিত এফআইসিসিআই – ইওয়াই এর প্রতিবেদনে ডিডি ফ্রি ডিশের গ্রাহক সংখ্যা বৃদ্ধির কথা তুলে ধরা হয়েছে। কম খরচে টেলিভিশন সেট চালানো, অর্থনৈতিক সমস্যা এবং নতুন চ্যানেল সংযোজনের ফলে এই গ্রহক সংখ্যার বৃদ্ধি লক্ষ্য করা গেছে।গত ৫ বছরে উল্লেখযোগ্য হারে ডিডি ফ্রি ডিশ সেটটপ বক্সের বিক্রিও বৃদ্ধি পেয়েছে বলে প্রতিবেদনে দেখানো হয়েছে। প্রসার ভারতী ডিটিএইচ পরিষেবা ডিডি ফ্রি ডিশ হ’ল একমাত্র ফি টু এয়ার  ডিরেক্ট টু হোম  পরিষেবা। এখানে দর্শককে কোনও মাসিক সাবস্ক্রিপশন ফি দিতে হয় না। শুধুমাত্র ডিডি ফ্রি ডিশ সেটটপ বক্স কেনার জন্য এককালীন ২ হাজার টাকা খরচ করতে হয়।
ডিডি ফ্রি ডিশের মোট ১৬৭টি টিভি চ্যানেল এবং ৪৮টি রেডিও চ্যানেল রয়েছে। এর মধ্যে ৯১টি দূরদর্শন চ্যানেল এবং ৭৬টি বেসরকারি টিভি চ্যানেল রয়েছে। চলতি বছরের পয়লা এপ্রিল থেকে ডিডি ফ্রি ডিশে বেসরকারি চ্যানেল হিসাবে ৮টি হিন্দি সাধারণ বিনোদনমূলক, ১৫টি হিন্দি চলচ্চিত্র, ৬টি গান-বাজনা, ২২টি খবর, ৯টি ভোজপুরী, ৪টি ভক্তিমূলক ও ২টি বিদেশি চ্যানেল অন্তর্ভুক্ত হবে। এই নতুন চ্যানেল যুক্ত হওয়ায় ডিডি ফ্রি ডিশ আগের চেয়েও আরও বৈচিত্র্যময় ও আকর্ষণীয় হয়ে উঠবে। ক্রীড়াপ্রেমীদের জন্য ডিডি স্পোর্টস ছাড়াও এখন ফ্রি ডিশে আরও একটি স্পোর্টস চ্যানেল ‘মাইক্যাম’ থাকবে।
CG/SS/SB
(Visitor Counter : 145
প্রতিরক্ষামন্ত্রক
স্পেনের কাদিজ-এ আইএনএস তারকাশ
নয়াদিল্লি, ১৯ অগাস্ট, ২০১৯
ভারতীয় নৌ-বাহিনীর রণতরী আন্তর্জাতিক স্তরে আফ্রিকা, ইউরোপ এবং রাশিয়ায় টহল দেয়। এই কর্মসূচির অঙ্গ হিসেবে ভারতীয় নৌ-বাহিনীর জাহাজ ‘আইএনএস তারকাশ’ তিনদিনের জন্য আজ থেকে স্পেনের কাদিজ বন্দরে থাকবে। এর ফলে, ভারত এবং স্পেনের মধ্যে সৌহার্দ্যের সম্পর্ক প্রতিফলিত হচ্ছে। সামুদ্রিক নিরাপত্তা এবং বন্ধু রাষ্ট্রগুলির সঙ্গে সামুদ্রিক ক্ষেত্রে সহযোগিতা এই কর্মসূচির অঙ্গ। কার্দিজ বন্দরে ঢোকার আগে ‘আইএনএস তারকাশ’ স্পেনের নৌ-বাহিনীর জাহাজ ‘এইচএমএস ডিফেন্ডার’-এর সঙ্গে দ্বিপাক্ষিক মহড়া চালায়। এই মহড়ার নাম ‘কোঙ্কন-১৯’। ক্যাপ্টেন সতীশ বাসুদেবের পরিচালনায় ‘আইএনএস তারকাশ’-এ বিভিন্ন ধরনের অস্ত্রশস্ত্র রয়েছে। এই জাহাজটি ত্রিমাত্রিক আক্রমণ প্রতিরোধ করতে সক্ষম। ভারতীয় নৌ-বাহিনীর পশ্চিমাঞ্চলীয় জাহাজ ‘আইএনএস’ তারকাশ’-এ স্পেনের বিশিষ্ট ব্যক্তি এবং সরকারি আধিকারিকরা সফর করবেন। পেশাদারী স্তরে বিভিন্ন আলোচনার পাশাপাশি দু’দেশের নৌ-বাহিনীর মধ্যে সহযোগিতা ও সমন্বয় বাড়ানোর উদ্দেশ্যে বেশ কিছু ক্রীড়া ও সামাজিক অনুষ্ঠান আয়োজনের পরিকল্পনা করা হয়েছে।
CG/CB/DM
(Visitor Counter : 112
উপ-রাষ্ট্রপতিরসচিবালয়
উপরাষ্ট্রপতি সবুজ, পরিচ্ছন্ন গ্রহ গড়ে তোলার আর্জি জানিয়েছেন
বিশ্ব বসুন্ধরা দিবসের ৫০ তম বার্ষিকীতে উপরাষ্ট্রপতি উন্নয়ন প্রক্রিয়া পুনরায় গড়ে তুলতে এবং ভোগবাদ-সর্বস্ব জীবনশৈলীর পরিবর্তনের আহ্বান জানিয়েছেন
নতুন দিল্লি, ২১ এপ্রিল ২০২০
ভাইস প্রেসিডেন্ট, এম এম ভেঙ্কাইয়া নাইডু সম্মিলিতভাবে সকল নাগরিককে সবুজ ও পরিষ্কার পরিচ্ছন্ন গ্রহ গড়ে তোলার কাজ করার আহ্বান জানিয়ে বলেছেন যে পরিবেশ রক্ষা করা সকলের একটি পবিত্র নাগরিক দায়িত্ব।
বিশ্ব বসুন্ধরা দিবসের প্রাক্কালে আজ এক বার্তায় তিনি বলেছেন: আমাদের সকলকে প্রকৃতি মাতার রক্ষার জন্য কাজ করে যেতে হবে, উন্নয়নের মডেলগুলি পুনরায় গড়ে তুলতে এবং ভোগবাদ-সর্বস্ব জীবনযাত্রাকে পরিবর্তন করার অঙ্গীকার করতে হবে।
উপরাষ্ট্রপতি বলেন, কোভিড-১৯ মহামারীর পরিপ্রেক্ষিতে আমাদের উন্নয়ন ও অর্থনৈতিক কৌশল পুনর্বিবেচনা করতে হবে এবং পুনরায় উদ্ভাবন করতে হবে।
কোভিড-১৯ জনিত মহামারী্র ফলে সৃষ্ট অভূতপূর্ব স্বাস্থ্য সঙ্কটের দিকে ইঙ্গিত করে তিনি বলেছেন যে লকডাউন বিশ্বকে প্রায় এক স্থানে নিয়ে এসেছে, দূষণের মাত্রা হ্রাস হয়েছে এবং বায়ুর গুণগতমানের উন্নতি হয়েছে, সুতরাং বুঝতে পারা যাচ্ছে যে মানুষ কিভাবে পরিবেশগত ভারসাম্য ব্যাহত করেছে।
জলবায়ু কাজকর্মের উপর বিশ্ব বসুন্ধরা দিবস ২০২০ এর মূল ভাবনার দৃষ্টিভঙ্গির কথা উল্লেখ করে উপরাষ্ট্রপতি বলেছেন: আমাদের অতীতের ভুল থেকে শিক্ষা নিতে হবে এবং মানুষ ও প্রকৃতির মধ্যে সহাবস্থানের গুরুত্ব বুঝতে হবে। আমরা একটি আন্তঃসংযুক্ত বিশ্বে বসবাস করছি এবং প্রতিটি কাজকর্ম পরিবেশকে প্রভাবিত করছে তাই উন্নতি ও আধুনিকীকরণের লক্ষ্যে নিছক ব্যবসায়িক পদ্ধতিকে চলতে দেওয়া উচিত নয়।
তিনি প্রকৃতির সুরক্ষায় জনগণকে সক্রিয় যোদ্ধা হওয়ার আহ্বান জানান।
বিভিন্ন ক্ষেত্রে জলবায়ু বান্ধব নীতি অবলম্বন করে স্বচ্ছ গ্রহ গড়ে তোলার অগ্রগতির পথটি পর্যবেক্ষণ করে শ্রী নাইডু ইউএনডিপির পরিসংখ্যান দিয়ে বলেছেন যে গ্রিন হাউস গ্যাস নির্গমন এখন ১৯৯০-এর দশকের তুলনায় ৫০% বেশি। তিনি ইউএনডিপি'র রিপোর্ট উল্লেখ করে এও বলেছেন যে জলবায়ু রক্ষায় সঠিক ব্যবস্থার ফলে ২০৩০ সালের মধ্যে ২৬ মিলিয়ন মার্কিন ডলার অর্থনৈতিক সুবিধা অর্জন করা যেতে পারে এবং শক্তির সঠিক প্রয়োগের ওপর মনোনিবেশ করে ২০৩০ সালের মধ্যে শক্তি খাতেই ১৮ মিলিয়নেরও বেশী কর্মসংস্থান তৈরি করা সম্ভব।
বায়ু দূষণ প্রতিবছর বিশ্বব্যাপী সাত মিলিয়ন মানুষের জীবন ছিনিয়ে নেওয়ার কথা উল্লেখ করে তিনি বলেন, সময়ের প্রয়োজনে এখন পুনর্বিকরণযোগ্য শক্তি, সবুজ বিল্ডিং-এর ধারণা, পরিষ্কার প্রযুক্তি এবং বৈদ্যুতিক যানবাহনের ব্যবহারের দিকে নজর দেওয়া বাঞ্ছনীয়।
বৃহত্তর আকারে বৃক্ষরোপণের মতো প্রকল্প গ্রহণ এবং প্রাকৃতিক সম্পদ সংরক্ষণের মন্ত্র গ্রহণের জন্য তৃণমূল স্তরে মানুষের প্রতি আহ্বান জানিয়ে তিনি বলেন, একটি সমাজ হিসাবে আমাদের সম্মিলিতভাবে অগ্রসর হওয়া দরকার। উপরাষ্ট্রপতি আরও উন্নত ভবিষ্যতের জন্য প্রকৃতি রক্ষা এবং সংস্কৃতি সংরক্ষণের উপর জোর দিয়েছেন।
(CG/TG
কেন্দ্রীয়মন্ত্রিসভা
পকসো আইন, ২০১২-র সংশোধনীতে কেন্দ্রীয় মন্ত্রিসভার সম্মতি
নয়াদিল্লি, ১০ জুলাই, ২০১৯
কেন্দ্রীয় মন্ত্রিসভা এক ঐতিহাসিক সিদ্ধান্তে শিশুদের ওপর যৌন অপরাধের জন্য অভিযুক্তদের বিরুদ্ধে কঠোর শাস্তি বিধানের সিদ্ধান্ত নিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা যৌন অপরাধের থেকে শিশুদের রক্ষা করার আইন পকসো, ২০১২-র সংশোধনের সিদ্ধান্ত অনুমোদন করেছে। এই সংশোধনীতে অভিযুক্তদের মৃত্যুদণ্ডের সংস্থানও থাকছে। শিশুদের নিয়ে অশ্লীল ছবি নির্মাণ করলে সংশোধনীতে জরিমানা এবং কারাদণ্ডের বিধান দেওয়া হয়েছে।
এই সংশোধনী অনুমোদনের ফলে শিশুদের ওপর যৌন অপরাধের প্রবণতা হ্রাস পাবে। আক্রান্ত শিশুটির নিরাপত্তা এবং তার মর্যাদা রক্ষিত হবে।
পকসো আইন, ২০১২ অনুযায়ী, ১৮ বছরের কম বয়সীদের শিশু হিসেবে বিবেচনা করা হবে এবং তাদের সুস্বাস্থ্য, ভাবাবেগ ও বুদ্ধিমত্তার উন্নতিতে গুরুত্ব দেওয়া হয়। এই আইনটি সব লিঙ্গের শিশুদের ক্ষেত্রেই প্রযোজ্য।
CG/CB/DM
(Visitor Counter : 110
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডাঃ জিতেন্দ্র সিং উদ্ভাবনের সঙ্গে যুক্ত স্টার্টআপগুলিকে আরও বেশি অনুসন্ধান ও ছাত্র-ছাত্রীদের পরামর্শ দানের আহ্বান জানিয়ে বিজ্ঞান ও প্রযুক্তি নির্ভর এক অনুকূল স্টার্টআপ ইকোসিস্টেম গড়ে তোলার ওপর জোর দিয়েছেন
নতুন দিল্লি, ২৬ ফেব্রুয়ারি, ২০২২
কেন্দ্রীয় বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং উদ্ভাবনের সঙ্গে যুক্ত স্টার্টআপগুলিকে আরও বেশি অনুসন্ধান ও ছাত্র-ছাত্রীদের পরামর্শ দানের আহ্বান জানিয়ে বিজ্ঞান ও প্রযুক্তি নির্ভর এক অনুকূল স্টার্টআপ ইকোসিস্টেম গড়ে তোলার ওপর জোর দিয়েছেন। তিনি আজ আজাদি কা অমৃত মহোৎসবের অঙ্গ হিসেবে ভারতের স্বাধীনতার ৭৫ তম বার্ষিকী উদযাপন উপলক্ষে সিএসআইআর আয়োজিত জাতীয় স্তরের জিজ্ঞাসা বিজ্ঞান মহোৎসব ২০২২ প্রতিযোগিতায় বিজয়ীদের নাম ঘোষণা করে ভাষণ দিচ্ছিলেন।
ডাঃ সিং ছাত্র-ছাত্রীদেরকে পরামর্শ দেওয়ার কাজ অব্যাহত রাখার জন্য সিএসআইআর-এর জিজ্ঞাসা দলের প্রতি আহ্বান জানান। তিনি বলেন, সিএসআইআর-এর জিজ্ঞাসা দলের এই প্রয়াস বিভিন্ন চ্যালেঞ্জ সমাধানে ভারতকে সাহায্য করবে এবং ভারত এক্ষেত্রে বিশ্বের অগ্রণী দেশে পরিণত হবে। তিনি আরও বলেন, ভবিষ্যৎ প্রজন্মের বিজ্ঞানী ও প্রযুক্তিবিদদের জিজ্ঞাসা দলে অন্তর্ভুক্ত করা অত্যন্ত জরুরী, যাতে দেশ প্রযুক্তি ও উদ্ভাবনের প্রতিটি ক্ষেত্রেই আরও অগ্রসর হতে পারে। সিএসআইআর-এর জিজ্ঞাসা বিজ্ঞান মহোৎসব ২০২২-এর সূচনা হয় গত তেসরা জানুয়ারি। সারা দেশে বুটক্যাম্পের মাধ্যমে ২০ হাজারের বেশি ছাত্র-ছাত্রীকে সিএসআইআর-এর এই প্রয়াসে সামিল করা হয়। মন্ত্রী আরও জানান, স্বাস্থ্য, কৃত্রিম বুদ্ধিমত্তা, জলবায়ু পরিবর্তন, জল সংরক্ষণ, বিপর্যয়ের প্রভাব হ্রাস এবং কৃষি-প্রযুক্তি সম্পর্কিত বিষয়গুলি নিয়ে সাতটি বুটক্যাম্পের আয়োজন করা হয়। এই ক্যাম্পগুলির মাধ্যমে বিশেষজ্ঞরা সমসাময়িক উপরোক্ত বিষয়গুলি নিয়ে ছাত্র-ছাত্রীদের সঙ্গে কথা বলে তাদের মধ্যে সচেতনতা গড়ে তোলার চেষ্টা করেন।
ডাঃ সিং আরও বলেন, দেশে ছাত্র-ছাত্রীদের মধ্যে বিজ্ঞানমূলক মানসিকতার প্রসারে সিএসআইআর-এর ভার্চুয়াল ল্যাব আরও একটি গুরুত্বপূর্ণ পদক্ষেপ। সিএসআইআর-এর এই ভার্চুয়াল ল্যাবের সূচনা হয় গত বছরের ২২ নভেম্বর। ইতিমধ্যেই বেশ কয়েকটি বিদ্যালয়ের ছাত্র-ছাত্রীদের সঙ্গে ভার্চুয়াল ল্যাবের মাধ্যমে জিজ্ঞাসা দলের সরাসরি মতবিনিময় হয়েছে। এই মতবিনিময় থেকে ছাত্র-ছাত্রীরা উপকৃত হয়েছে। আইআইটি বোম্বের সঙ্গে সহযোগিতায় এই ভার্চুয়াল ল্যাব গড়ে তোলা হয়েছে। এর ফলে, বিজ্ঞানমূলক বিভিন্ন বিষয় নিয়ে ছাত্র-ছাত্রীদের মধ্যে সৃজনশীল ধ্যান ধারণার প্রসারে এই ল্যাব অত্যন্ত কার্যকর প্রমাণিত হয়েছে।
সিএসআইআর-এর জিজ্ঞাসা বিজ্ঞান মহোৎসবের অঙ্গ হিসেবে জাতীয় স্তরে যে প্রতিযোগিতার আয়োজন করা হয়, তাতে বিজয়ী তিনজন ছাত্র-ছাত্রীর প্রত্যেককে ডাঃ সিং এক লক্ষ টাকা পুরস্কার তুলে দেন। অনুষ্ঠানে সিএসআইআর-এর মহানির্দেশক ডঃ শেখর সি মান্ডে বলেন, তাঁর প্রতিষ্ঠানের এই ভার্চুয়াল ল্যাব আইআইটি বোম্বে, মাইগভ প্ল্যাটফর্ম, কেন্দ্রীয় বিদ্যালয়, নবোদয় বিদ্যালয় এবং অটল ইনোভেশন মিশনের সঙ্গে অত্যন্ত ফলপ্রসূ অংশীদারিত্ব গড়ে তুলেছে।
CG/BD/AS/
(Visitor Counter : 74
জলসম্পদমন্ত্রক
এনপিসিসি বর্তমানে ‘মিনিরত্ন’ – এর মর্যাদা পেয়েছে এছাড়াও আইএসও ৯০০১ : ২০১৫ শংসাপত্র পেয়েছে
নয়াদিল্লি, ২৭ নভেম্বর, ২০১৮
ন্যাশনাল প্রোজেক্টস কন্সট্রাকশন কর্পোরেশন লিমিটেড -কে বর্তমানে ভারত সরকারের পক্ষ থেকে প্রথম শ্রেণীর ‘মিনিরত্ন’ – এর মর্যাদা দেওয়া হয়েছে। এনপিসিসি সংস্থার ক্ষমতায়নের দরুণ, এর পরিচালক মণ্ডলীর হাতে ক্ষমতা হস্তান্তর বাড়বে এবং দ্রুত সিদ্ধান্ত নেওয়া সম্ভব হবে।
‘বি’ শ্রেণীভুক্ত কেন্দ্রীয় রাষ্ট্রায়ত্ত সংস্থা এনপিসিসি কেন্দ্রীয় জলসম্পদ মন্ত্রকের প্রশাসনিক নিয়ন্ত্রণে রয়েছে। এটিকে আইএসও – ৯০০১ : ২০১৫ শংসাপত্র প্রদান করা হয়েছে। ১৯৫৭ সালে নথিভুক্ত এই সংস্থাটি পরিকাঠামো নির্মাণের মধ্য দিয়ে দেশের অর্থনৈতিক উন্নয়ন সুনিশ্চিত করেছে। ২০০৯ – ১০ থেকে নিরবচ্ছিন্নভাবে সংস্থাটি মুনাফা অর্জন করে চলেছে।
SSS/PB/SB…
(Visitor Counter : 79
তথ্যওসম্প্রচারমন্ত্রক
কেবল টেলিভিশন নেটওয়ার্ক নিয়মনীতি, ১৯৯৪-এর সংশোধন সম্পর্কিত একটি বিশেষ বিজ্ঞপ্তি প্রকাশ তথ্য ও সম্প্রচার মন্ত্রকের
নয়াদিল্লি, ২৮ সেপ্টেম্বর, ২০২৩
কেবল টেলিভিশন নেটওয়ার্কস নিয়মনীতি, ১৯৯৪-এর সংশোধন সম্পর্কিত একটি বিজ্ঞপ্তি গতকাল প্রকাশ করেছে তথ্য ও সম্প্রচার মন্ত্রক। এর মাধ্যমে মাল্টি-সিস্টেম অপারেটরদের  নথিভুক্তি পুনর্নবীকরণ সম্পর্কিত একটি প্রক্রিয়ার কথা ঘোষণা করা হয়েছে। ব্রডব্যান্ড সার্ভিস প্রোভাইডারদের সঙ্গে কেবল অপারেটরদের পরিকাঠামো ভাগ করে নেওয়ার বিষয়েও একটি ব্যবস্থার কথা উল্লেখ করা হয়েছে ঐ নিয়মনীতি সম্পর্কিত সংশোধনের ক্ষেত্রে। কারণ, এই ব্যবস্থায় দেশের শেষ সীমানা পর্যন্ত ইন্টারনেট সংযোগ পৌঁছে দেওয়া যাবে বলে বিজ্ঞপ্তিতে বলা হয়েছে।
এমএসও নথিভুক্তির সংশোধিত নিয়মাবলীর প্রধান প্রধান বৈশিষ্ট্য হল –
১) তথ্য ও সম্প্রচার মন্ত্রকের ব্রডকাস্ট সেবা পোর্টালে গিয়ে এমএসও-রা তাদের নথিভুক্তি অথবা নথিভুক্তি পুনর্নবীকরণের প্রক্রিয়ার কাজ অনলাইন ব্যবস্থায় সম্পন্ন করতে পারবে।
২) এই নথিভুক্তি অথবা তার পুনর্নবীকরণ পরবর্তী ১০ বছরের জন্য বহাল থাকবে।
৩) নথিভুক্তি পুনর্নবীকরণের জন্য প্রক্রিয়াকরণ ফি বাবদ ১ লক্ষ টাকা করে জমা রাখা হবে।
৪) নথিভুক্তির সময়সীমা শেষ হওয়ার সাত থেকে দু’মাস আগের সময়কাল পর্যন্ত নথিভুক্তি পুনর্নবীকরণের আবেদন গ্রহণ করা হবে।
প্রসঙ্গত উল্লেখ্য, বাণিজ্যিক কাজকর্ম সহজতর করে তোলার লক্ষ্যে সরকার গৃহীত বিভিন্ন প্রচেষ্টার সঙ্গে সাযুজ্য বজায় রেখে এই পুনর্নবীকরণ প্রক্রিয়াটি চালু হচ্ছে। এর মাধ্যমে কেবল অপারেটররা তাদের পরিষেবা কোনরকম বাধা-বিঘ্ন ছাড়াই নিরন্তর রাখার সুযোগ পাবেন। ফলে, এই বিশেষ ক্ষেত্রটিতে বিদেশি বিনিয়োগের পরিমাণও যথেষ্ট বৃদ্ধি পাবে বলে মন্ত্রক মনে করে।
মন্ত্রকের পক্ষ থেকে আরও বলা হয়েছে, যেসব এমএসও-দের নথিভুক্তি পরবর্তী সাত মাসের মধ্যে শেষ হয়ে যাবে, এই সমস্ত ক্ষেত্রে শুধুমাত্র ব্রডকাস্ট সেবা পোর্টালে গিয়েই তা পুনর্নবীকরণের জন্য আবেদন করতে হবে। প্রয়োজনে, হেল্পলাইন নম্বরেরও সাহায্য গ্রহণ করা যেতে পারে অথবা sodas-moiab[at]gov[dot]in – এতে ই-মেলও পাঠানো যাবে।
এতদিন পর্যন্ত কেবল টেলিভিশন নেটওয়ার্কস নিয়মনীতি, ১৯৯৪-এর আওতায় শুধুমাত্র নতুন এমএসও নথিভুক্তির আবেদনই মঞ্জুর করা হত। এই নতুন নিয়মনীতি প্রবর্তনের ফলে ব্রডব্যান্ড পরিষেবার জন্য অতিরিক্ত পরিকাঠামো গড়ে তোলার প্রয়োজন অনেকাংশেই হ্রাস পাবে বলে মনে করা হচ্ছে।
(PG/SKD/DM
শ্রমওকর্মসংস্থানমন্ত্রক
কর্মসংস্হান মূলক প্রকল্প প্রসঙ্গে
নয়াদিল্লি, ০৭ আগস্ট, ২০১৮
কর্মসংস্হানের সঙ্গে কর্মযোগ্যতার বিষয়টিও জড়িয়ে রয়েছে। সরকার তাই কর্মযোগ্যতার ব্যাপারে অগ্রাধিকার দিয়ে থাকে। কেন্দ্রীয় গ্রামোন্নয়ন মন্ত্রক মহাত্মা গান্ধী জাতীয় গ্রামীণ কর্মসংস্হান নিশ্চয়তা আইন  ২০০৫ রূপায়ণ করে আসছে। এই আইন অনুযায়ী, প্রতিটি পরিবারের পূর্ণবয়স্ক সদস্যরা একটি আর্থিক বছরে অন্তত পক্ষে ১০০ দিন মজুরির বিনিময়ে কাজের সুযোগ পেয়ে থাকেন। তবে, কাজের চাহিদার বিষয়টি বৃষ্টিপাতের ধরণ, বিকল্প ও বেশি লাভজনক কাজের সুযোগ প্রভৃতির ওপর নির্ভর করে।
এছাড়াও, সরকার কর্মসংস্হানমূলক বিভিন্ন প্রকল্প রূপায়ণ করছে। এগুলির মধ্যে রয়েছে- প্রধানমন্ত্রীর কর্মসংস্হান সৃষ্টি কর্মসূচি, পন্ডিত দীনদয়াল উপাধ্যায় গ্রামীণ কৌশল্য যোজনা, দীনদয়াল অন্ত্যোদ্বয় যোজনা, জাতীয় শহরাঞ্চলীয় জীবন-জীবিকা মিশন প্রভৃতি।
লোকসভায় সোমবার এক প্রশ্নের লিখিত জবাবে এ কথা জানান শ্রম ও কর্মসংস্হান প্রতিমন্ত্রী শ্রী সন্তোষ কুমার গাঙ্গোয়ার। তিনি আরও জানান, প্রধানমন্ত্রী কর্মসংস্হান সৃষ্টি কর্মসূচিতে ২০১৭-১৮ সালে ৩ লক্ষ ৮৭ হাজার ১৮৪ জন কাজ পেয়েছেন। ২০১৮-১৯-এর ৩০ জুন পর্যন্ত এই সংখ্যা গিয়ে দাঁড়িয়েছে ১ লক্ষ ১১ হাজার ৬৪-তে।
একইভাবে এমজিএনআরইজিএ কর্মসূচিতে ২০১৭-১৮-তে ২৩৪ কোটি ২৬ লক্ষ শ্রম দিবস সৃষ্টি হয়েছে। ২০১৮-র ২০ জুলাই পর্যন্ত শ্রম দিবস তৈরির সংখ্যা ৮২ কোটি ৫১ লক্ষ। গ্রামীণ কৌশল্য যোজনায় ৭৫ হাজার ৭৮৭ জন ২০১৭-১৮-তে কাজ পেয়েছেন। ২০১৮-র ১০ জুলাই পর্যন্ত কাজ পেয়েছেন ২৩ হাজার ৭৫৭ জন। একইভাবে, জাতীয় শহরাঞ্চলীয় জীবন-জীবিকা মিশনে ২০১৭-১৮-তে ১ লক্ষ ১৫ হাজার ১৪০ জনের কর্মসংস্হান হয়েছে। ২০১৮-র ৯ জুলাই পর্যন্ত এই মিশনের মাধ্যমে ২২ হাজার ৫১৮ জন উপকৃত হয়েছেন বলেও শ্রী গাঙ্গোয়ার জানান।
SSS/BD/NS/…
(Visitor Counter : 60
পর্যটনমন্ত্রক
পর্যটন মন্ত্রকের "দেখো আপনা দেশ" সিরিজের আওতায় ‘সংস্কৃতির গলনাধার- গোয়া' শীর্ষক ১৬ তম ওয়েবিনারের আয়োজন
নতুন দিল্লি, ৮ মে, ২০২০
কেন্দ্রীয় পর্যটন মন্ত্রক,বৃহস্পতিবার  "দেখো আপনা দেশ" সিরিজের আওতায় ‘সংস্কৃতির গলনাধার- গোয়া' শীর্ষক ১৬ তম ওয়েবিনারের আয়োজন করে। ভারতের সর্বাধিক জনপ্রিয় পর্যটন কেন্দ্র 'গোয়া'র'স্বল্প পরিচিত' বা 'অজানা' ভ্রমণ অভিজ্ঞতা উপস্থাপন করা হয় এই ওয়েব ভিত্তিক সেমিনারে।এখানে অংশগ্রহণকারীদের সামনে গোয়ার এমন অজানা জায়গার সৌন্দর্য তুলে ধরা হয়, যা আবিষ্কারের অপেক্ষায় রয়েছে।
লেখক, চিত্রগ্রাহক, ফেস্টিভাল কিউরেটর বিবেক মেনেজেস এই সেমিনার উপস্থাপন করেন। এই ওয়েবিনারে গোয়ার বিখ্যাত সৈকত এবং নাইট লাইফের বাইরেও থাকা এমন সমৃদ্ধি তুলে ধরা হয়, যা বহু শতাব্দী ধরে গভীর সাংস্কৃতিক আদান-প্রদান ও সৃজনশীলতার মধ্য দিয়ে বিস্তৃত রয়েছে।
উপস্থাপনায় ভারতের আন্তর্জাতিক চলচ্চিত্র উৎসব, গোয়া শিল্প, সাহিত্য উৎসব, সেরেন্ডিপিটি আর্টস ফেস্টিভ্যাল, স্থানীয় উৎসব, সংগীত, খাদ্য, স্থাপত্য এবং চিত্রকর্মের বৈশিষ্ট্য তুলে ধরা হয়।
এদিনের ভ্রমণ আরও তাৎপর্যপূর্ণ হয়ে ওঠে কারন, গোয়ার দর্শনীয় স্থানের চেয়ে ওই স্থানের মানুষ ও তাদের সংস্কৃতি সম্পর্কে বিভিন্ন অভিজ্ঞতা, স্থানীয় বাড়িতে থাকা, স্থানীয় শিল্প, রান্না, খাবারের ছবি বেশি করে তুলে ধরা হয়।
মন্ত্রকের অতিরিক্ত মহা নির্দেশিক রুপিন্দর ব্রার ওয়েবিনারে সুস্থায়ী ভ্রমণের গুরুত্বের ওপর জোর দেন। তিনি বলেন, ‘সামাজিক-সাংস্কৃতিক ধারণক্ষমতা'র মূল লক্ষ্য হল কোন সম্প্রদায়ের উপর নেতিবাচক প্রভাব হ্রাস করা এবং পর্যটন ও পর্যটকদের প্রতি ইতিবাচক মনোভাব বাড়ানো।
ওয়েবিনারের আলোচনা গুলি এখন দেখতে পাওয়া যাবে -
https://www.youtube.com/channel/UCbzIbBmMvtvH7d6Zo_ZEHDA/featured এবং কেন্দ্রীয় পর্যটন মন্ত্রকের incredibleindia.org and tourism.gov. in এই ওয়েব সাইটে।
(CG/SS
অর্থমন্ত্রক
কোভিড-১৯ মহামারী জনিত পরিস্থিতিতে করদাতাদের সাহায্যার্থে কেন্দ্রীয় প্রত্যক্ষ কর পর্ষদ  ১০.২ লক্ষ করদাতার এক সপ্তাহে মোট ৪,২৫০ কোটি আয়কর রিফান্ডের টাকা ফেরত দিয়েছে
নতুন দিল্লি, ১৫ এপ্রিল, ২০২০
কোভিড-১৯ মহামারী জনিত পরিস্থিতিতে করদাতাদের সাহায্যার্থে গত ৮ এপ্রিল সরকার করদাতাদের বকেয়া প্রাপ্য ৫ লক্ষ টাকা পর্যন্ত আয়কর রিফান্ডের টাকা ফেরত দেওয়ার সিদ্ধান্ত নেয়। সেই প্রেক্ষিতে কেন্দ্রীয় প্রত্যক্ষ কর পর্ষদ  জানিয়েছে ১৪ এপ্রিল পর্যন্ত ১০.২ লক্ষ করদাতার বকেয়া প্রায় মোট ৪,২৫০ কোটি আয়কর রিফান্ডের টাকা ফেরত দেওয়া হয়েছে যা ২০১৯-২০ অর্থ বর্ষে চলতি বছরের ৩১ মার্চ পর্যন্ত ২.৫০ কোটি আয়কর রিফান্ডের দাবির প্রেক্ষিতে ফেরত দেওয়া ১.৮৪ লক্ষ কোটি টাকার অতিরিক্ত।
সিবিডিটি আরও জানিয়েছে যে এই সপ্তাহে প্রায় ১.৭৫ লক্ষ করদাতার টাকা রিফান্ডের প্রক্রিয়া শুরু হয়েছে।
৫-৭ দিনে সরাসরি করদাতার ব্যাংঙ্ক অ্যাকাউন্টে সেই টাকা জমা হয়ে যাবে। তবে, প্রায় ১.৭৪ লক্ষ করদাতা তাদের প্রাপ্য আয়কর রিফান্ডের অর্থ থেকে কেন অতিরিক্ত টাকা দাবি করেছেন, সে বিষয়ে উওর জানানোর জন্য ৭ দিনের সময় বেঁধে দিয়ে একটি ইমেল পাঠানো হয়েছে, যাতে তাঁরাও সুষ্ঠুভাবে প্রাপ্য অর্থ ফেরত পান।
সিবিডিটি জানিয়েছে যে, করদাতাদেরস্বার্থেই এই ধরনের ইমেল পাঠানো হয়েছে। সিবিডিটি করদাতাদের ইমেলটি পরীক্ষা করে এবং তাদের ই-ফাইলিং অ্যাকাউন্ট লগইন করার জন্য অনুরোধ করেছে, যাতে অবিলম্বে তারা আয়কর বিভাগকে প্রতিক্রিয়া জানাতে পারে।
সিবিডিটি আরও বলেছে যে, সোসাল মিডিয়া সহ কয়েকটি গণমাধ্যম ৭ দিনের সময় বেঁধে দিয়ে সিবিডিটির কম্পিউটারাইজড ইমেল পাঠানোর বিষয়ে প্রশ্ন তুলেছে বলে লক্ষ্য করা গেছে। এ বিষয়ে সিবিডিটি জানিয়েছে করদাতাদের সঙ্গে যোগাযোগ রাখার এটি নিয়মিত প্রক্রিয়া। এ ক্ষেত্রে করদাতার প্রতিক্রিয়া দ্রুত আয়কর বিভাগে জমা পড়লে আয়কর রিফান্ড প্রক্রিয়া দ্রুত করা সম্ভব হবে।
(CG/SS
প্রধানমন্ত্রীরদপ্তর
প্রধানমন্ত্রী ছত্রপতি শিবাজী মহারাজের জন্মদিনে শ্রদ্ধার্ঘ্য
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আজ ছত্রপতি শিবাজী মহারাজের জন্মদিনে তাঁকে শ্রদ্ধা জানিয়েছেন।
প্রধানমন্ত্রী তাঁর বার্তায় বলেছেন, “ভারতমাতার এক মহান সন্তান, শৌর্যের প্রতিমূর্তি, ব্যতিক্রমী সুপ্রশাসক ছত্রপতি শিবাজী মহারাজকে প্রণাম। তাঁর জীবন লক্ষ লক্ষ মানুষের অনুপ্রেরণার উৎস।
ছত্রপতি শিবাজী মহারাজ একজন বীর যোদ্ধা ও দক্ষ প্রশাসক হিসাবে পরিচিত। একটি শক্তিশালী নৌ-বাহিনী নির্মাণ থেকে জনমুখী বিভিন্ন নীতি নির্ধারণের মধ্য দিয়ে সর্বক্ষেত্রে ছিল তাঁর নজরকাড়া উপস্থিতি। অন্যায় ও ভীতি প্রদর্শনের বিরুদ্ধে তাঁর ভূমিকা সর্বদা স্মরণীয় হয়ে থাকবে”।
CG/CB/SB
(Visitor Counter : 95
অর্থমন্ত্রক
২০২০-২১ অর্থবর্ষের প্রথম ত্রৈমাসিকে জাতীয় পেনশন ব্যবস্থায় বেসরকারি ক্ষেত্রের ১ লক্ষ ৩ হাজার নতুন সদস্য সামিল হয়েছেন
নয়াদিল্লি, ১৭ জুলাই, ২০২০
জাতীয় পেনশন ব্যবস্থা কেন্দ্রীয় সরকারের একটি ফ্ল্যাগশিপ অবদানমূলক পেনশন প্রকল্প। এই পেনশন ব্যবস্থায় ২০২০-২১ এর প্রথম ত্রৈমাসিকে সদস্য সংখ্যার হিসাব প্রকাশ করা হয়েছে। এই প্রকল্পে নতুন গ্রাহক নথিভুক্তিকরণের ক্ষেত্রে ৩০ শতাংশ অগ্রগতি হয়েছে, অন্যদিকে বেসরকারি ক্ষেত্রের ১ লক্ষ ৩ হাজার সদস্য ব্যক্তিগতভাবে পেনশন প্রকল্পে সামিল হয়েছেন। এমনকি, ২০৬টি কর্পোরেট সংস্থাও পেনশন প্রকল্পে নাম নথিভুক্ত করেছে। এর ফলে, কর্পোরেট ক্ষেত্র থেকে জাতীয় পেনশন ব্যবস্থায় সদস্য সংখ্যা বেড়ে হ’ল ১০ লক্ষ ১৩ হাজার। ২০২০-২১ এর প্রথম ত্রৈমাসিকে যে ১ লক্ষ ২ হাজার ৯৭৫ জন গ্রাহক পেনশন ব্যবস্থার সদস্য হয়েছেন, তার মধ্যে ৪৩ হাজার সদস্যের নাম নথিভুক্ত হয়েছে সংশ্লিষ্ট নিয়োগ কর্তা বা কর্পোরেট ক্ষেত্রের পক্ষ থেকে বাকি সদস্যরা স্বেচ্ছায় এই প্রকল্পে নাম নথিভুক্ত করেছেন। কোভিড-১৯ এর পর নিয়োগ কর্তারা তাঁদের কর্মচারীদের আর্থিক কল্যাণের বিষয়টিকে আরও অগ্রাধিকার দিতে বিভিন্ন পদক্ষেপ গ্রহণ করছেন। সম্প্রতি ইউলিস টাওয়ার্স ওয়াটসন সংস্থার পক্ষ থেকে সাম্প্রতিক এক সমীক্ষায় দেখা গেছে, বেসরকারি ক্ষেত্রের ২০ শতাংশের বেশি নিয়োগ কর্তা তাঁদের কর্মচারীদের অবসরকালীন সুযোগ-সুবিধার বিষয়ে গুরুত্ব দিয়েছেন। এমনকি, কিছু সংস্থা স্বতন্ত্র, নিরপেক্ষ আর্থিক পরামর্শ প্রদানের মাধ্যমে অবসর গ্রহণের সুবিধার ব্যাপারে কর্মচারীদের বিষয়ে গুরুত্ব দিয়েছেন। এছাড়াও, প্রায় ৩০ শতাংশ নিয়োগ কর্তা মহামারীর প্রভাব দূর করার জন্য কর্মচারীদের আর্থিক ও মানসিক কল্যাণের ওপর গুরুত্ব দিয়েছেন।
পেনশন তহবিল নিয়ন্ত্রক ও উন্নয়ন কর্তৃপক্ষের চেয়ারম্যান শ্রী সুপ্রতীম বন্দ্যোপাধ্যায় বলেছেন, কর্পোরেট ক্ষেত্রের কর্মচারীদের মধ্যে জাতীয় পেনশন কর্মসূচিটি অত্যন্ত কার্যকর হয়েছে। তিনি বলেন, জাতীয় পেনশন কর্মসূচির সুযোগ-সুবিধাগুলি সম্পর্কে কর্মীদের প্রশিক্ষণের ব্যাপারে বেসরকারি সংস্থাগুলি যে ভূমিকা গ্রহণ করেছে, তা নিঃসন্দেহে প্রশংসনীয়। বর্তমান সঙ্কটের সময় গ্রাহকদের নিরবচ্ছিন্ন পরিষেবা নিশ্চিত করতে কর্তৃপক্ষ সক্রিয় ব্যবস্থা গ্রহণ করেছে বলেও শ্রী বন্দ্যোপাধ্যায় জানান।
উল্লেখ করা যেতে পারে, বণিকসভা ফিকির সহযোগিতায় পেনশন তহবিল নিয়ন্ত্রক ও উন্নয়ন কর্তৃপক্ষ পেনশন ও জাতীয় পেনশন কর্মসূচি সম্পর্কে নাগরিকদের মধ্যে সচেতনতা প্রচারে ওয়েবইনার আয়োজন করে আসছে।
(CG/BD/SB
প্রধানমন্ত্রীরদপ্তর
ইউক্রেনের রাষ্ট্রপতি ভোলোদিমির জেলেনস্কির সঙ্গে প্রধানমন্ত্রীর কথা
নতুনদিল্লি, ২৬শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আজ ইউক্রেনের রাষ্ট্রপতি মিঃ ভোলোদিমির জেলেনস্কির সঙ্গে কথা বলেছেন।
রাষ্ট্রপতি জেলেনস্কি ইউক্রেনে বর্তমান সংঘাতময় পরিস্থিতির বিষয়ে বিস্তারিতভাবে প্রধানমন্ত্রীকে জানিয়েছেন। সংঘাতের এই আবহে প্রাণহানি ও সম্পত্তিহানির খবরে প্রধানমন্ত্রী
গভীর মর্মাহত বলে জানিয়েছেন। তিনি আবারো সংঘর্ষ বন্ধ করে আলোচনায় বসার আহ্বান জানান। শান্তি প্রক্রিয়ায় কোনভাবে যদি সাহায্য করার প্রয়োজন হয়, তার জন্য ভারত প্রস্তুত বলে শ্রী মোদী জানান।
ইউক্রেনে বসবাসরত ভারতীয়দের বিশেষত ছাত্রছাত্রীদের সুরক্ষা ও নিরাপত্তার জন্য প্রধানমন্ত্রী তাঁর উদ্বেগের কথা জানান। সে দেশ থেকে ভারতীয় নাগরিকদের দ্রুত ফিরিয়ে আনার জন্য তিনি ইউক্রেন সরকারের সহযোগিতা প্রার্থনা করেন ।
CG/CB/SFS
(
প্রধানমন্ত্রীরদপ্তর
জাপান, পাপুয়া নিউ গিনি ও অস্ট্রেলিয়া সফরে যাওয়ার আগে প্রধানমন্ত্রীর বিবৃতি
নয়াদিল্লি, ১৯ মে, ২০২৩
জাপানের প্রধানমন্ত্রী শ্রী ফুমিও কিশিদার আমন্ত্রণে জাপানের সভাপতিত্বে জি-৭ শিখর বৈঠকে যোগ দিতে আমি জাপানের হিরোশিমা যাব। ভারত-জাপান শিখর সম্মেলনে প্রধানমন্ত্রী কিশিদার সাম্প্রতিক ভারত সফরের পর তাঁর সঙ্গে পুনরায় মিলিত হওয়া সত্যিই আনন্দের। ভারত যেহেতু এ বছর জি-২০-র সভাপতিত্ব করছে, ফলে জি-৭ শিখর সম্মেলনে আমার উপস্থিতি বিশেষ অর্থ বহন করে। বিশ্ব যে চ্যালেঞ্জের সম্মুখীন হয়েছে জি-২০ গোষ্ঠীভুক্ত দেশ এবং আমন্ত্রিত দেশগুলির সঙ্গে যৌথভাবে তার মোকাবিলার প্রয়োজনের দিক নিয়ে মতবিনিময়ের দিকে আমি তাকিয়ে রয়েছি। হিরোশিমায় জি-৭ শিখর সম্মেলনে কয়েকজন নেতার সঙ্গে আমার দ্বিপাক্ষিক বৈঠকও হবে।
জাপান থেকে আমি পাপুয়া নিউ গিনি-র পোর্ট মরেসবি-তে যাব। সেখানে এটাই আমার প্রথম সফর কারণ, পাপুয়া নিউ গিনি-তে ভারতের কোনও প্রধানমন্ত্রীরও এটা প্রথম সফর। আমি পাপুয়া নিউ গিনি-র প্রধানমন্ত্রী শ্রী জেমস মারাপ-এর সঙ্গে যৌথভাবে ২২ মে ভারত-প্রশান্ত মহাসাগরীয় দ্বীপপুঞ্জ সহযোগিতা ফোরাম -এর তৃতীয় শিখর সম্মেলনের আয়োজন করছি। ১৪টি প্রশান্ত মহাসাগরীয় দেশ -এর কাছে আমি কৃতজ্ঞ যে এই গুরুত্বপূর্ণ শিখর সম্মেলনে যোগ দেওয়ার আমন্ত্রণ তারা গ্রহণ করেছে। ২০১৪-তে আমার ফিজি সফরের সময় এফআইপিআইসি-র আনুষ্ঠানিক সূচনা হয় এবং যে সমস্ত বিষয়গুলি আমাদের পারস্পরিক স্বার্থ-সংশ্লিষ্ট, প্রশান্ত মহাসাগরীয় দেশগুলির নেতৃবৃন্দের সঙ্গে সেসব বিষয় নিয়ে আমি আলোচনা করব। বিষয়গুলির মধ্যে রয়েছে - জলবায়ু পরিবর্তন, সুস্থায়ী উন্নয়ন, সক্ষমতা বৃদ্ধির প্রশিক্ষণ, স্বাস্থ্য ও কল্যাণ এবং পরিকাঠামো ও আর্থিক উন্নয়ন।
এফআইপিআইসি-র অনুষ্ঠানসূচি ছাড়াও পাপুয়া নিউ গিনি-র গভর্নর জেনারেল শ্রী বব ড্যাডে, প্রধানমন্ত্রী মারাপ এবং শিখর সম্মেলন যোগ দেওয়া পিআইসি দেশগুলির অন্য নেতৃত্বের সঙ্গেও আমার দ্বিপাক্ষিক বৈঠকের দিকেও আমি তাকিয়ে আছি।
এরপর আমি প্রধানমন্ত্রী আলবানিজ-এর আমন্ত্রণে অস্ট্রেলিয়ার সিডনিতে যাব। দ্বিপাক্ষিক চুক্তি এবং এ বছর মার্চে প্রথম ভারত-অস্ট্রেলিয়া বার্ষিক শিখর বৈঠকের ফলাফলের অগ্রগতি নিয়ে আমাদের মধ্যে আলোচনা হবে। অস্ট্রেলিয়ার মুখ্য কার্যনির্বাহী আধিকারিকবৃন্দ ও ব্যবসায়িক নেতৃত্বের সঙ্গে আমার আলোচনা হবে এবং সিডনিতে এক বিশেষ অনুষ্ঠানে ভারতীয় সম্প্রদায়ের সঙ্গেও আমার দেখা হবে।
(PG/AB/DM/